ZAPISNIK

Sa Konstituirajuće sjednice Domskog odbora Učeničkog doma – Kutina održane dana 28.4.2020. u 15,00 sati.

Ravnateljica Učeničkog doma-Kutina sazvala je sjednicu na temelju čl. 35. Statuta Učeničkog doma-Kutina. Konstituirajuću sjednicu Domskog Odbora otvorila je ravnateljica Doma koja je predložila dnevni red i tom prigodom pozdravila sve prisutne članove.

Ravnateljica je podsjetila članove Domskog odbora da Konstituirajućom sjednicom do izbora predsjednika rukovodi najstariji član Domskog odbora te predala riječ odgajateljici Ireni Šuljok kao najstarijem članu Domskog odbora sukladno sukladno čl. 35. Statuta Učeničkog doma-Kutina.

Pozivu na sjednicu se odazvalo 5 (pet) članova Domskog odbora, a to su: Ante Turkalj, Irena Šuljok, Ana Tutić, Džemila Lukač, Ksenija Stojaković.

Za sjednicu je predložen sljedeći dnevni red:

1. IZVJEŠĆE O IMENOVANIM ČLANOVIMA DOMSKOG ODBORA
2. VERIFICIRANJE MANDATA IMENOVANIH ČLANOVA DOMSKOG ODBORA
3. IZBOR PREDSJEDNIKA I ZAMJENIKA PREDSJEDNIKA DOMSKOG ODBORA
4. UPOZNAVANJE ČLANOVA DOMSKOG ODBORA S RADOM I DJELATNOŠĆU UČENIČKOG DOMA-KUTINA
5. DONOŠENJE ODLUKE O USVAJANJU ETIČKOG KODEKSA NEPOSREDNIH NOSITELJA ODGOJNO-OBRAZOVNE DJELATNOSTI UČENIČKOG DOMA-KUTINA

Predloženi dnevni red je jednoglasno prihvaćen.

Ad 1.) Predsjedavateljica Domskog odbora Irena Šuljok izvijestila je prisutne da su neposrednim i tajnim glasovanjem radnici Učeničkog doma-Kutina dana 24.03.2021. izabrali Anu Tutić za člana Domskog odbora iz reda radnika.

Na sjednici Odgajateljskog vijeća održanoj 24.3.2021. godine za članove Domskog odbora iz reda odgajatelja izabrani su: Irena Šuljok i Džemila Lukač.

Ad 2.) Predsjedavateljica sjednice, Irena Šuljok, obavila je verifikaciju mandata novoizabranih članova Domskog odbora temeljem čl. 43. Statuta Učenilkog doma-Kutina. Verifikacija je učinjena na način da je provjeren identitet svakog pojedinog člana s podacima iz akta o imenovanju te je tako verifikacija završena.

Ad 3.) Domski odbor Učeničkog doma-Kutina jednoglasno donosi odluku o izboru Džemile Lukač za predsjednicu Domskog odbora i Ksenije Stojaković za zamjenicu predsjednice Domskog odbora sukladno čl. 44. Statuta Učeničkog doma-Kutina.

Ad 4.) Nakon što je izabrana predsjednica Domskog odbora, vođenje sjednice je preuzela predsjednica Džemila Lukač te pod ovom točkom riječ predala g-đi ravnateljici koja ječestitala novoizabranim članovima na mandatu i zahvalila im se na prihvaćenoj kandidaturi.

Posebna zahvala upućena je našem dosadašnjem predsjedniku Domskog odbora, g-dinu. Anti Turkalj na predanom i aktivnom radu te pomoći .

Ravnateljica je ukratko sve nazočne upoznala s najvažnijim odredbama rada Učeničkog doma -Kutina te naglasak stavila na posebnost u radu Doma ove godine koja se odnosila na 13 učenika putnika koji svakodnevno iz našeg Doma putuju u sisačke i novljansku srednju školu, kao i povećan broj upisanih učenika te učenika iz raznih županija naše domovine.

Ad5.) Članovi Domskog odbora jednoglasno su donijeli Odluku o usvajanju Etičkog kodeksa neposrednih nositelja odgojno-obrazovne djelatnosti Učeničkog doma-Kutina. Ovaj dokument prethodno je usvojen na Odgajateljskom vijeću, Vijeću roditelja i Vijeću učenika.

Dovršeno: 15,55

Zapisničar: Vesna Stojić Filičić

Predsjednica Domskog odbora:

Džemila Lukač